als_Latn dik_Latn sag_Latn
Opozita e ka gjetur kandidatin e saj për të garuar në Bashkinë e Dibrës pas shkarkimit të Shukri Xhelilit të mazhorancës, që u zy në një aferë seksuale. Kështu, Sherefedin Shehu është kandidati më të cilin përfaqësohet Partia Demokratike në zgjedhjet për kreun e Bashkisë e Dibrës. Mësohet se zgjedhjet do të zhvillohen në datën 11 shtator.
Vendimi për kandidimin e Shehut është marrë mbrëmjen e sotme në një mbledhje të kryesisë së PD-së. Shehu më parë ka mbajtur edhe postin e zv/ministrit të Ekonomisë gjatë qeverisë Berisha dhe është një ekonomist për nga profesioni, i cili do të duhet të lërë mandatin e deputetit për të netuar rikthimin e kësaj bashkie në duart e të djathtëve, pas një viti drejtimi nga të majtët.
Ndërkohë që mazhoranca ende nuk e ka formatuar kandidaturën për bashkinë e Dibrës, pas shkarkimit të Shukri Xhelilit. Janë tre parti që luftojnë për të patur kandidatin e tyre në këto zgjedhje të pjesshme për pushtetin dhe në krye të saj është PS. Cila ende nuk e ka formatuar kandidatin për kryetar bashkie, por nuk përjashtohet mundësia që të jetë një emër i njohur në këtë qark. Ndërkohë që një pretendim të fortë ka dhe LSI për këtë bashki. Pasi dhe në zgjedhjet e vitit 2015 u nda hatërmbetur për shkak se nuk u vu kandidati i saj dhe pikërisht këtu e ka zanafillën dhe përpjekja për të larguar Shukriun me çdo mjet, kryesisht përmes skenareve të deputetit Përparim Spahiu, skenari më i fundit i të cilit me vajzën e re funksionoi, shtuar këtu dhe për shkak të dobësisë së kryetarit të bashkisë që u dorëzua përballë hireve të 20 vjeçares, duke ia bërë më të lehtë grackën për të cilën jo vetëm u shkarkua nga kryetar bashkie por tashmë do të marrë dhe një dënim nga gjykata.
Mësohet se Meta po bën presion të fortë për kandidaturën e LSI dhe për arësyen e thjeshtë se nëse do të fitonte kandidati i LSI atëherë në qarkun e Dibrës do të rikthehej për zgjedhjet e ardhshme të vitit 2017, zgjedhjet parlamentare, bashkëshortja e Metës, Monika Kryemadhi. E cila nuk e ka shumë për zakon të kandidojë dy herë në të njejtin vend, pasi nuk merr asnjë votë. Qarku i Lezhës e ka bërë dalje, ku 50 përqind e fajit për humbjen e Viktor Tushës në bashki ishte për shkak të Monika Kryemadhit. Kështu që Meta me një gur vriste dy zogj, dhe merrte bashkinë e Dibrës me përfaqësuesin e vet dhe rikthente bashkëshorten si deputete në këtë zonë, me shanse të forta pëer të fituar. Prandaj po i bën presion Ramës, duke e vënë koalicionin në dilemë.
Një pretendent tjetër për të garuar një kandat të vetin është dhe PDIU e Shpëtim Idrizit që shënoi një rezultat befasuar në zgjedhjet vendore në këtë bashki. Mendon që të garojë me kandidatin e vet, është nënkryetari aktual i bashkisë dhe që po kryen funksionet e kryetarit. Pra dilemat janë të mëdha./Pamfleti.com
als_Latn als_Latn als_Latn als_Latn als_Latn